Diari Oficial de la Generalitat Valenciana


Sumari del DOGV 9986, del 18-11-2024 (2024/11679)

ANUNCI de l'informe ambiental i territorial estratègic de la modificació puntual del Pla general de Benlloc: supressió de les unitats d'execució UE-6A, UE-6B, UE-7, UE-9 I UE-10.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   9986

Data del DOGV
:   18-11-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/11207

CVE
:   JNZS-C-3021-79521

Data del document
:   06-11-2024

Organisme emissor
:   Ajuntament de Benlloc

Tipus de document
:   Anunci

A l’efecte de l’article 53.7 del TRLOTUP es procedix a la publicació de l’informe ambiental i territorial estratègic de la modificació puntual del pla general de benlloc: supressió de les unitats d’execució UE-6A, UE-6B, UE-7, UE-9 i UE-10, que va ser aprovat per la Resolució de l’alcaldia núm. 2024-2489, de 4 de novembre, amb el següent tenor literal:

«Informe ambiental i territorial estratègic modificació puntual número 1 pla general

A) Documentació

En data 4 de juliol de 2024, amb registre d’entrada electrònic núm. 409, l’arquitecte Emilio Segarra Sancho, en representació de Sesan Arquitectura y Urbanismo, SLP, va presentar modificació puntual del pla general de Benlloc: supressió de les unitats d’execució UE-6A, UE-6B, UE-7, UE-9 I UE-10 i el document inicial estratègic de la modificació puntual del pla general de Benlloc: supressió de les unitats d’execució UE-6A, UE-6B, UE-7, UE-9 i UE-10».

En data 1 d’agost de 2024 els servicis tècnics municipals van emetre un informe en el qual es concloïa que «...es pot prosseguir amb la tramitació de la modificació puntal núm. 1 del Pla general d’ordenació urbana de Benlloc».

B) Planejament vigent

El planejament municipal vigent és el Pla general de Benlloc aprovat definitivament per la comissió territorial d’urbanisme de Castelló, en la sessió celebrada en data 28 d’octubre de 2022.

C) Modificació puntual: objecte i justificació

En la documentació aportada s’indica que «Resulta inconvenient la persistència d’eixes unitats d’execució perquè comprenen sòls amb un alt grau de consolidació per l’edificació, en la major part edificacions de caràcter residencial. També, la major part del viari previst pel planejament urbanístic en els àmbits d’eixes unitats d’execució es troba obert a l’ús públic i urbanitzat. L’única zona verda inclosa en els esmentats àmbits ja es troba executada. Per això, no es tracta d’àmbits en els quals puguen implementar-se la major part de les determinacions establides per a estos en les corresponents fitxes de planejament i fitxes de gestió d’eixes unitats d’execució. Es considera per les circumstàncies anteriorment exposades que no té sentit mantindre les unitats d’execució indicades. El que s’ha exposat anteriorment justifica esta modificació puntual del Pla general per a suprimir eixes unitats d’execució que es consideren innecessàries i la gestió urbanística de les quals s’estima inviable tenint en compte les circumstàncies socioeconòmiques del municipi de Benlloc en el qual se situen.»

D) Característiques de la modificació puntual

D.1) Àmbit d’actuació: L’àmbit se circumscriu a les unitats d’execució UE-6A, UE-6B, UE-7, UE-9 i UE-10

D.2) Característiques de la modificació proposada: Se suprimixen cinc unitats d’execució que resulten innecessàries. L’existència d’eixes unitats d’execució impedix la construcció actualment d’algunes parcel·les que recauen en tot o en part en carrers ja urbanitzats. No s’afecta l’ordenació estructural i de l’ordenació detallada únicament es modifica el que es referix a la supressió d’eixes unitats d’execució.

E) Consultes: Mitjançant la Resolució de l’alcaldia núm. 2024-2120, de 18 de setembre, es va sotmetre el document que conté l’esborrany del pla i el document inicial estratègic de la modificació puntual número 1 del Pla general a consultes de les administracions públiques afectades d’acord amb l’article 53 del TRLOTUP i les persones interessades, per un termini mínim de vint dies hàbils, en tractar-se d’una modificació que afecta exclusivament l’ordenació detallada del sòl urbà, i que durant este termini es van presentar les contestacions següents a les consultes realitzades:

— Núm. de registre d’entrada: 1408, en data 25 de setembre de 2024. Servici Territorial d’Urbanisme de Castelló de la Conselleria de Medi Ambient, Infraestructures i Territori, on s’indica que no té cap observació a realitzar.

F) Identificació i valoració de possibles efectes adversos sobre el medi ambient

No es preveu cap incidència significativa sobre el medi ambient, donades les característiques dels àmbits objecte de la modificació puntual del Pla general de Benlloc per a la supressió de les unitats d’execució UE-6A, UE-6B, UE-7, UE-9 i UE10 i tenint en compte que les determinacions d’esta són coherents amb la realitat ja existent que resulta compatible amb el medi ambient. No tindran cap incidència sobre el canvi climàtic les determinacions de la modificació puntual del Pla general de Benlloc per a la supressió de les unitats d’execució UE-6A, UE-6B, UE-7, UE-9 i UE-10.

G) Consideracions jurídiques

L’avaluació ambiental estratègica és l’instrument de prevenció, establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s’incorpora al dret intern espanyol mitjançant la Llei 21/2013, de 9 de desembre, d’avaluació ambiental, i al dret autonòmic mitjançant el Decret legislatiu 1/2021, de 18 de juny, del Consell d’aprovació del text refós de la Llei d’ordenació del territori, urbanisme i paisatge (TRLOTUP). Igualment, hauran de tindre’s en consideració les determinacions del Reial decret legislatiu 7/2015, de 30 d’octubre, pel qual s’aprova el text refós de la Llei de sòl i rehabilitació urbana.

H) Justificació per a l’aplicació del procediment simplificat d’avaluació ambiental i territorial estratègica

L’article 46.3 del TRLOTUP, establix que l’òrgan ambiental determinarà si un pla ha d’estar subjecte a avaluació ambiental i territorial estratègica simplificada o ordinària en una sèrie de supòsits, entre els quals s’inclouen les modificacions menors dels plans, així com les seues modificacions, esmentats en l’apartat 1 d’este article. La modificació puntual del Pla general de Benlloc per a la supressió de les unitats d’execució UE-6A, UE-6B, UE-7, UE-9 i UE-10 en qüestió, suposa de fet una modificació menor del planejament urbanístic de Benlloc, ja que afecta únicament algunes determinacions urbanístiques que no són de caràcter estructural d’un sòl ja classificat com a urbà sense suposar increment d’edificabilitat.

I) Òrgan competent

El pla té per objecte suprimir les unitats d’execució UE-6A, UE-6B, UE-7, UE9 i UE-10, això, per tractar-se d’àmbits de sòl urbà amb els servicis efectivament implantats i consolidat per edificacions d’ús residencial en un alt grau. Per tant, resulta més adequat urbanitzar el sòl, fins i tot sense edificar a través d’actuacions aïllades. D’esta manera, s’afecta exclusivament a determinacions pròpies de l’ordenació detallada del sòl urbà. Per tot això, i de conformitat amb el que establix l’article 49 del TRLOTUP, en este cas, l’òrgan ambiental és l’Ajuntament. De la mateixa manera, l’aprovació definitiva correspondrà també a l’Ajuntament, segons el que indica l’article 44.6 del TRLOTUP.

Com que no es concreta quin òrgan municipal és el competent per a realitzar l’avaluació ambiental i territorial estratègica en el si de l’ajuntament, resulta aplicable el que disposa l’article 21.1.s) de la Llei 7/85, de 2 d’abril, reguladora de les bases del règim local (LRBRL), segons el qual esta competència li correspondria a l’alcalde president.

J) Conclusions

D’acord amb el que s’ha exposat, s’informa:

Que és procedent emetre un informe ambiental i territorial estratègic FAVORABLE, en el procediment simplificat d’avaluació ambiental i territorial estratègica de la modificació puntual del pla general de benlloc: supressió de les unitats d’execució UE-6A, UE-6B, UE-7, UE-9 I UE-10 per no tindre efectes significatius sobre el medi ambient, i que correspon continuar la tramitació de la modificació puntual del Pla general d’acord amb la seua normativa específica.»

  

Benlloc, 6 de novembre de 2024

Ángel Ribes Belles

Alcalde